**ZADNJI POLETNI DAN**

Tiho sta stopala skozi gaj,

stisnil je njeno dlan.

Sonce izgubljalo je sijaj

zadnji poletni dan.

K travam je legla nežna megla,

veter je vel hladan.

K njemu prižela se je vsa

zadnji poletni dan.

Kaj ti je draga, kaj zdaj ihtiš,

da je obraz solzan?

Reci, povej mi, kaj si želiš

zadnji poletni dan.

Z mano ostani, bodi z menoj

in ne odhajaj stran.

Spijva ljubezni skupaj opoj

zadnji poletni dan.

Hladno sta roso pobrala s trav,

cvet je bil njen obran.

V srcu obema lep je ostal

zadnji poletni dan.